text: Over 25 grader: Tidligste sommerdag i mere end 50 år
  19 april 2018 kl. 14.15
  Torsdag blev årets første sommmerdag og samtidig en historisk en af slagsen.
  
  Kalenderen siger 19. april, men 2018 har allerede givet danskerne den første sommerdag i vejrmæssig forstand.
  En sommerddag er, når der bliver mere end 25 grader et eller flere steder.
  I Store Jyndevad ved Tinglev er der torsdag eftermiddag målt 25,6 grader, hvis man ser på målingerne fra DMIs vejrstation i byen.
  Sidst vi havde en sommerdag i april var i 2007. I de seneste 145 år har der været 12 officielle sommerdage i april - med torsdagens høje temperaturer kommer det tal op på 13.
  Torsdag er desuden den tidligste sommerdag siden 1964, hvor temperaturen nåede 25,2 grader den 17. april.
  Kun på Flyvestation Karup er der torsdag varmere end i Store Jyndevad. Her er der målt 25,7 grader.
  